钦定古今图书集成/理学汇编/学行典/第113卷 > 朱子学的 > 《改过》
## 钦定古今图书集成/理学汇编/学行典/第113卷 > 朱子学的 > 《改过》

“人须知耻，方能过而改　；知其不善，则速改以从善。
最要在‘速’字上著力。凡有过，若从今日便改，则善可
自此而积。今人只是惮难过了日子。　事之有失，人
以为言，固当即改，然亦更须子细审其本末，然后从
之为善。”　问：“莫是才迁善，便是改过否？”曰：“不然。迁善
字轻，改过字重。迁善者，但见人做得一事强似我心
有所未安”，即便迁之。若改过，须是大段勇猛始得。
见人之善而寻己之善，见人之恶而寻己之恶。如此
方是有益。　人不可以为恶。一失其身，纵有善，不足
以自赎。　一失其身，人所怨恶。始虽以欲而迷，后必
有时而悟。是以无往而不困耳。士君子立身一败而
万事瓦裂。可不戒哉！